open-index/open-wikipedia-markdown huggingface dataset:
La becerrada

***La becerrada*** (títol orichinal en castellano, en aragonés ***A corrida de vetiellos***) ye una cinta de cine espanyol de cine de comedia dramatica estrenada l'anyo 1963, dirichida por José María Forqué seguntes un guión orichinal d'él mesmo, de Ricardo Muñoz Suay y de Jaime de Armiñán, con una banda sonora orichinal de Graciano Tarragó, una dirección de fotografía d'Alejandro Ulloa, una producción cinematografica de Nazario Belmar ta la productora cinematografica *[[Naga Films]]* y que conta con un elenco d'o cual en fan parte, entre d'atros actors, Fernando Fernán Gómez, Amparo Soler Leal, Nuria Torray, María José Alfonso, María Noé, Irene Gutiérrez Caba, Alicia Hermida y Rafaela Aparicio. Tamién partecipan en a cinta, interpretando-se a sí mesmos, os toreros Antonio Ordóñez, Antonio Bienvenida y *[[Mondeño]]*.

Una congregación de monchas diriche un asilo en bel lugar ficticio d'Andalucía, a on resident 20 ancianos y 11 monchas. A comunidat tien carencias economicas y una d'as monchas proposa organizar una corrida de vaquetas ta recaudar fondos. Ta pasar d'a idea a la suya realización s'amenistan dos cosas mas: as vaquetas y los toreros, y tres d'as monchas d'o convento, chubto con un experto en a tauromaquia, marchan en a suya busca. Finalment consiguen trobar a tres famosos toreros que acceptan colaborar en as vaquetas sin cobrar y, encara que se lis fa una mica mas difícil, tamién troban as vaquetas. Cuan ya ye todo preparau, una comisión de labradors d'o lugar visita lo convento ta demanar rogativas ta que pleva, en haber-ie sequera, y lo día final d'as rogativas coincide con o día en que s'han programau las vaquetas.

*La becerrada* s'ambienta en un lugar ficticio en o norte d'a provincia de Chaén en a epoca actual d'a cinta (1963) y las suyas escenas se filmoron en Sabiote (provincia de Chaén), en Malaga (provincia de Malaga) y en El Puerto de Santa María (provincia de Cádiz) en Andalucía.

## Elenco

## Se veiga tamién
* Cine en 1963.
* Cintas de 1963.

## Referencias

## Vinclos externos
*  ''La becerrada'' en Internet Movie Database.
*  ''La becerrada''  en FilmAffinity.
Land Raiders

***Land Raiders*** (títol orichinal en anglés, en aragonés ***Invasors de tierras***, estrenada en Aragón con o títol en castellano de ***Al infierno gringo***, en aragonés ***A l'infierno gringo***) ye una cinta de cine de western de cine estausunidense estrenada l'anyo 1969, dirichida por Nathan Juran seguntes un guión adaptau por Ken Pettus (basau en una historia de Ken Pettus, Jesse Lasky Jr. y Pat Silver-Lasky), con una banda sonora orichinal de Bruno Nicolai, una dirección de fotografía de Wilkie Cooper, una producción cinematografica de Charles H. Schneer ta la productora cinenatografica *[[Morningside Productions]]* y un elenco d'o que en fan parte os actors Telly Savalas, George Maharis, Arlene Dahl, Janet Landgard, Guy Rolfe, Paul Picerni, Phil Brown, George Coulouris, Jocelyn Lane, Fernando Rey, Robert Carricart, John Clark, Charles Stalnaker, Marcella St. Amant y Gustavo Rojo, entre d'atros.

Mientres os anyos 1870 en una localidat d'Arizona vive *Vince Carden*, un cabalero ganadero que se troba distanciau de su chirmano *Paul*. Toz dos son mexicanos, encra que *Vince* preba d'amagar-lo. Tamién odia a los amerindios, plegando a pagar diners por as cabelleras d'amerindios. O suyo obchectivo ye conseguir mercar tierras a baixo pre en proveitar d'os problemas provocaus por toda ixa violencia. D'atra man, *Paul* vive una vida errant, aparentment torturau por un antigo amor que remató en a muerte d'a suya novia, d'a cual toz lo fan responsable. Cuan como represalia a un ataque contra los indios preparau por *Vince* istos atacan una caravana a on viacha *Paul* y exterminan a toz menos a él y a una mesacha, *Paul* decide fer cara a *Vince* y explicar no nomás que todo lo que ye fendo so que tamién lo que realment s'escaició cuan morió la suya novia.

*Land Raiders* s'ambienta en os anyos 1870 en Arizona y las suyas escenas se filmoron en Budapest (Hongría) y en Almería (Espanya).

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''Land Raiders'' en Internet Movie Database.
Ilesia d'os Misioners d'o Corazón de María de Balbastro

A **ilesia d'os Misioners d'o Corazón de María de Balbastro** ye una ilesia perteneixient a la diocesi de Balbastro-Monzón y l'arcipestrau de Semontano y situada en a ciudat de Balbastro, en a comarca d'o Semontano de Balbastro, en a provincia de Uesca (Aragón).

## Historia
Fue construyida en 1888, habendo-se feito una restauración en l'anyo 2018 pa sacar-ne humedaz.

## Descripción
Se tracta d'una construcción de planta d'una sola nau de tres trampos con cabecera recta. As capiellas lateras tienen poca fondura. Por os suyos costaus sud y este ye adosau a atros edificios.

A frontera ye feita de ladriello y sobre l'arco d'a dentrada se troba o escudo d'a congregación d'os claretianos y l'anagrama de María dencima d'un finestral.

## Vinclos externos

*  En a web d'o SIPCA
Unbroken (cinta)

:*Iste articlo ye sobre una cinta de drama belico y d'esportes de cine estausunidense estrenada l'anyo 2014; ta atros usos, se veiga *'Unbroken***

***Unbroken*** (títol orichinal en [[Idioma anglés|anglés]], en [[Idioma aragonés|aragonés]] ***Intacto***, estrenada en [[Aragón]] con o títol d***'Invencible**') ye una cinta de cine estausunidense y cine chaponés de cine de drama belico y d'esportes estrenada l'anyo 2014, dirichida por Angelina Jolie seguntes un guión adaptau por Joel Coen, Ethan Coen, Richard LaGravenese y William Nicholson (basau en *[[Unbroken (libro)|Unbroken]]*, un libro de no-ficción escrito por Laura Hillenbrand y publicau l'anyo 2010), con una banda sonora orichinal d'Alexandre Desplat, una dirección de fotografía de Roger Deakins y una producción cinematografica d'Angelina Jolie, Matthew Baer, Erwin Stoff y Clayton Townsend ta las productoras *[[Legendary Pictures]]*, *[[Jolie Pas]]* y *[[3 Arts Entertainment]]*, y que conta con un elenco formau por Jack O'Connell, Domhnall Gleeson, Garrett Hedlund, Miyavi, Finn Wittrock, Jai Courtney, Luke Treadaway, Spencer Lofranco, Travis Jeffery, Jordan Patrick Smith, John Magaro, Alex Russell, John D'Leo y Vincenzo Amato, entre cuantos atros actors.

*[[Louis Zamperini]]* partecipó en os Chuegos Olimpicos de Berlín 1936 representando a los Estaus Unius en a preba de 5.000 metros lisos, quedando uiteno. Anyos dimpués, en 1943, ye piloto d'a *[[United States Army Air Forces]]*, pilotando un *[[Consolidated B-24 Liberator]]* en misions de bombardeyo aerio sobre la isla de Nauru ocupada por l'Imperio d'o Chapón mientres a Segunda Guerra Mundial. Un motor de l'avión s'estronchica y como consecuencia l'avión caye en l'oceano Pacifico. Dimpués de 50 días, los fan presoneros los chaponeses. En primeras son interrogaus en l'atolón de Kwajalein pero dipués los trasladan enta Tokio en Chapón, a on padeixen as brutalidaz d'o cabo Mutsuhiro Watanabe dica la fin d'a guerra.

A cinta s'ambienta en os anyos 1920 y 1930 en Torrance en California en os Estaus Unius, en 1936 en Berlín en o Tercer Reich, en 1943 en Nauru y en Tokio en Chapón y en 1943, 1944 y 1945 en Tokio, amás d'en 1998 en Nagano tamién en Chapón. Las suyas escenas se filmoron en Camden, Sydney, Tamworth y Werris Creek (Nueva Galas d'o Sud) y Brisbane, Gold Coast, Moreton Bay y Oxenford (Queensland) en Australia y en Beverly Hills (California) en os Estaus Unius.

*Unbroken* ha recibiu cuantos premios y nominacions, en destacando tres nominacions a los Premios Oscar (Millor Fotografía, Millor Soniu y Millor Edición de Soniu) en a suya 87<sup>ena</sup> edición.

## Elenco

## Se veiga tamién
* Cine en 2014.
* Cintas de 2014.

## Referencias

## Vinclos externos
*  ''Unbroken'' en Internet Movie Database.
*  ''Unbroken'' en Box Office Mojo.
*  ''Unbroken'' en Rotten Tomatoes.
*  ''Unbroken'' en Metacritic.
Capiella de Santa Ana de Balbastro

A **capiella de Santa Ana de Balbastro** ye una capiella situada en a ciudat de Balbastro. Ye un Bien d'Intrés Cultural clasificau d'a provincia de Uesca, Aragón.

## Historia
Ye construyida en l'anyo 1885 pa substituyir a un atra capiella que ya i existiba y que ye documentada dende o zaguer tercio d'o sieglo XVI. I habió dos restauracions en 1970 y 2011. 

## Descripción
Se tracta d'un edificio bien chicorrón encaixau entre dos edificios d'a centrica plaza d'o Mercau.

A frontera ye feita de ladriello y a suya puerta de dentrada, que se troba descentrada, ye adintelada, flanqueada por pilastras adosadas y rematada por un frontón triangular. I hai un óculo circular que s'ubre sobre ella, estando tot o conchunto coronau por una espadanya feita tamién de ladriello en arco de meyo punto.

## Vinclos externos

*  En SIPCA
Districto de Lahn-Dill

O **districto de Lahn-Dill** (en alemán *Lahn-Dill-Kreis*) ye un districto situato en Hesse, Alemanya. A suya capital ye la ciudat de Wetzlar. 

## Ciudaz y municipios
Nordland

O **condau de Nordland** (en noruego *Nordland fylke*, en sami septentrional *Nordlánda fylkka*) ye un Condau de Noruega. A suya capital ye la ciudat de Bodø. 

## Municipios
Clau anglesa

Una **clau anglesa** ye una ferramienta emplegada pa floixar u achustar tuercas. A ubertura d'a clau anglesa ye achustable, ya que poseye una cabeza móbil que le permite adaptar-se a diferents midas de tuercas. Ista caracteristica la diferencia d'as claus comunas que poseyen una grandaria fixa.

## Referencias
Vestland

O **condau de Vestland** (en noruego *Vestland fylke*) ye un Condau de Noruega. A suya capital ye la ciudat de Bergen. 

## Municipios
* Alver 
* Askvol 
* Askøy 
* Aurland
* Austevoll
* Austrheim
* Bergen 
* Bjørnafjorden 
* Bremanger 
* Bømlo 
* Eidfjord 
* Etne 
* Fedje
* Fitjar
* Fjaler
* Gloppen 
* Gulen 
* Hyllestad 
* Høyanger 
* Kinn 
* Kvam 
* Kvinnherad 
* Luster 
* Lærdal 
* Masfjorden 
* Modalen 
* Osterøy 
* Samnanger 
* Sogndal 
* Solund 
* Stad 
* Stord
* Stryn 
* Sunnfjord 
* Sveio 
* Tysnes
* Ullensvang
* Ulvik 
* Vaksdal
* Vik 
* Voss 
* Øygarden 
* Årdal
Garnacha (uga)

A **garnacha** (en francés *grenache*) ye una d'as ugas de vin tinto mas amplament plantadas d'o mundo. Se parla simplament d'a garnacha pa referir-se a la tinta u *noir*, encara que ista tien parients que tamién contan con una gran difusión, destacando a garnacha blanca.

En Espanya i hai vins monovarietals de garnacha tinta, mas que mas en as rechions viticolas d'o sud d'Aragón, como Calatayú, Carinyena y o Campo de Borcha, pero tamién s'usa mezclada, como en bels vins de La Rioja con tempranillo.

En Aragón ye una d'as variedaz tintas autorizadas en os vins d'as denominacions d'orichen protechidas  Ailés, Calatayú, Campo de Borcha, Carinyena, Cava, Semontano y Urbezo y en as indicacions cheograficas protechidas vins d'a Tierra Baixo Aragón, Ribera d'o Galligo-Cinco Villas, Ribera d'o Queiles, Ribera de Xiloca, Valle d'a Cinca y Val de Xalón.

## Historia
A uga garnacha s'originó en Aragón, d'alcuerdo con as prebas ampelograficas. Un d'os primers sinonimos d'a vit yera "tinto aragonés" (u tinto d'Aragón).  Encara que anteriorment se pensaba que as plantacions se propagoron dende o puesto de naiximiento orichinal a os territorios d'a Corona d'Aragón, como Cerdenya y o Rosellón, en o sud de Francia, recients descubrimientos arqueolochicos han contrimostrau que en Cerdenya, a on ista uga se conoixe como *cannonau*, a elaboración d'ista variedat pa producir vin data de fa 3000 anyos. A garnacha ya yera bien difundida a os dos costaus d'o Pirineu cuan a rechión de Rosellón fue anexionada por Francia. A partir d'astí a vit s'ubrió camín a traviés de Lenguadoc y a o sud d'a rechión d'o Roine, a on quedó bien asentada en o sieglo XIX.

## Referencias
Rechión de Chutlandia d'o Norte

A **rechión de Chutlandia d'o Norte** (en danés *Region Nordjylland*) ye una rechión de Dinamarca. A suya capital ye la ciudat d'Aalborg. 

## Municipios

* Aalborg
* Brønderslev
* Frederikshavn
* Hjørring
* Jammerbugt
* Læsø
* Mariagerfjord
* Morsø
* Rebild
* Thisted
* Vesthimmerland
Garnacha blanca

A **garnacha blanca** ye una variedat d'uga blanca de vin que ye relacionada con a garnacha tinta. Se troba, mas que mas, mezclada en os vins d'o Roine y en o nord-este d'Espanya. Os vins se caracterizan por un gran grau d'alcol y por una baixa acetor, con notas citricas y herbacias. A suya vigor puet derivar en sobreproducción y flaccidez. En cualsiquier caso, si se controla o suyo rendimiento, puet contribuyir a o gusto y a la largaria d'as mezclas, particularment con *[[roussanne]]*. Dende os anyos 1980, ha estau a cinquena uga blanca de vin mas plantada en Francia dimpués d'a *[[ugni blanc]]*, la *[[chardonnay]]*, a semillón y a *[[sauvignon blanc]]*.

En Aragón ye una d'as variedaz blancas autorizadas en os vins d'as denominacions d'orichen protechidas  Calatayú, Carinyena, Semontano y Urbezo y en as indicacions cheograficas protechidas vins d'a Tierra Baixo Aragón, Ribera d'o Galligo-Cinco Villas, Ribera de Xiloca y Val de Xalón.

## Historia
Se creye que a garnacha blanca ye orichinaria d'una mutación d'a garnacha tinta aragonesa. Dimpués fue a traviés d'os Pirineus enta Francia, asentando-se en a rechión d'o Roine.

## Referencias
Derechero

A **derechero** ye una variedat d'uga tinta *([[Vitis vinifera]])*, autoctona d'Aragón. Seguntes a Orden APA/1819/2007, de 13 de chunio (BOE d'o día 21), a variedat derechero ye autorizada en a comunidat autonoma d'Aragón. No apareixe emplegada en as denominacions d'orichen, pero sí en o Vin d'a Tierra d'o Baixo Aragón, estando una d'as prencipals en a zona de Muniesa (Teruel), unico lugar a on se troba ista variedat, de gran calibre y espesura de granos, lo que fa que tienga pocos graus debiu a que os granos interiors no son prou maduros por a poca luz solar que plega dica l'interior d'o carrazo.

## Vinclos externos
*  Revista Acenología. F. Cabello, R. Saiz, y G. Muñoz: ''Estudio de variedades españolas minoritarias de vid'' 

## Referencias
Cerruda

A **cerruda** ye una variedat d'olivera d'o Semontano de Balbastro, distribuyida mas que mas por as localidaz de lo Grau, Artasona y Olbena. Pa distinguir-la d'a cerruda de Secastiella se conoixe tamién a vegadas como **cerruda d'Artasona** u **cerruda d'Olbena**. Ye una d'as variedaz autoctonas prencipals definidas en a Denominación d'Orichen Aceite d'o Semontano.

## Caracteristicas agronomicas
L'árbol tien una vigor meya, porte plorón y densidat espesa. O suyo nombre deriva chustament d'a densidat d'o suyo ramache. Se tracta d'una variedat de producción meya y con una regularidat prou constant. Ye muit resistent a o fredo.

## Se veiga tamién
* Cerruda de Secastiella

## Referencias

## Vinclos externos
*  Variedades de España. Cerruda.
*  Cerruda. Olivos de Aragón
Cerruda de Secastiella

A **cerruda de Secastiella** u **cerruda de Boltanya** ye una variedat d'oliva y olivera propia d'a localidat de Secastiella y Boltanya, entre as comarcas de Ribagorza y Sobrarbe. I hai bels poquez eixemplars, estando una variedat minoritaria y local.

## Se veiga tamién
* Cerruda

## Vinclos externos
*  Variedades de España. Cerruda de Secastiella.
Tarazana

Una **tarazana** (de l'arabe *dār aṣṣinā’ah*) ye una instalación a on se construyen y reparan barcos. As tarazanas han evolucionau a o largo d'o tiempo, dende una forma basica, una chicota zona d'una placha a on se vuedan y s'unen os troncos pa fer chicotas barcas, dica as tarazanas industrials modernas, a on se construyen transatlanticos y petrolers.

## Referencias
Rechión de Chutlandia Central

A **rechión de Chutlandia Central** (en danés *Region Midtjylland*) ye una rechión de Dinamarca. A suya capital ye la ciudat de Viborg. 

## Municipios
Rechión Capital de Dinamarca

A **rechión Capital de Dinamarca** (en danés *Region Hovedstaden*) ye una rechión de Dinamarca. A suya capital ye la ciudat de Hillerød. 

## Municipios
Rechión de Selandia

A **rechión de Selandia** (en danés *Region Sjælland*) ye una rechión de Dinamarca. A suya capital ye la ciudat de Sorø. 

## Municipios
Rechión de Dinamarca d'o Sud

A **rechión de Dinamarca d'o Sud** (en danés *Region Syddanmark*) ye una rechión de Dinamarca. A suya capital ye la ciudat de Vejle. 

## Municipios
Sorø

**Sorø** ye una ciudat de Dinamarca y ye la capital tanto d'o municipio de Sorø como d'a rechión de Selandia.

## Referencias
Idioma elfdalián

L**'elfdalián** (en elfdalián: *övdalsk*, en sueco: *älvdalska*) ye una luenga chermanica charrada per tasament 2.400 personas en o municipio de Älvdalen, Condau de Dalarna, Suecia. Considerau tradicionalment como un dialecto d'o sueco, manimenos os expertos lo cualifican actualment como un idioma diferent.

## Referencias
Condau de Dalarna

O **condau de Dalarna** (en sueco *Dalarnas län*) ye un condau de Suecia. A suya capital ye la ciudat de Falun.

## Municipios

* Avesta
* Älvdalen 
* Borlänge
* Falun
* Gagnef
* Hedemora
* Leksand
* Ludvika
* Malung
* Mora
* Orsa
* Rättvik
* Smedjebacken
* Säter
* Vansbro

## Referencias
Tres de la Cruz Roja

***Tres de la Cruz Roja*** u ***3 de la Cruz Roja*** (títol orichinal en castellano, en aragonés ***Tres d'a Cruz Roya***) ye una cinta de cine de comedia de cine espanyol estrenada l'anyo 1961, dirichida por Fernando Palacios seguntes un guión orichinal de Vicente Coello y Pedro Masó, con una banda sonora orichinal d'Augusto Algueró, una dirección de fotografía d'Alejandro Ulloa, una producción cinematografica de Luis Laso ta la productora cinematografica *[[Hesperia Films S.A.]]* y un elenco d'o cual en fan parte, entre d'atros actors, Tony Leblanc, José Luis López Vázquez, Manolo Gómez Bur, Mara Cruz, Ethel Rojo, Licia Calderón, Francisco Camoiras, Jesús Puente, Amparo Baró, Luis Morris, José Orjas, Alfonso Godá, Paula Martel, Laly Soldevila, Lola Gaos, Fernando Delgado, Jesús Guzmán, Miguel Armario, Maribel Martín, José María Caffarel, Matías Prats y Beni Deus.

*Pepe* ye una mica cara cotaza y falto de diners y siempre preba de colar-se en os estadios toz os domingos ta veyer os partius de fútbol d'o suyo equipo favorito. Bel día para cuenta que los voluntarios d'a Cruz Roya uniformaus son presents en toz os partius y decide presentar-se como voluntario ta dentrar de franco en ixos partius, convencendo amás a dos d'os suyos amigos, *Jacinto* y *Manolo*, ta que s'apunten tamién. Sindembargo, lo *capitán Martín*, qui manda lo grupo de voluntarios en a Cruz Roya, decide fer que recapaciten y cumplan con a suya obligación, malas que constata que en realidat o suyo obchectivo ye nomás que dentrar de gratis en os partius.

A cinta s'ambienta en a ciudat de Madrit en a suya epoca actual (1961) y las suyas escenas se filmoron en ixa mesma ciudat.

Ye una cinta que ha recibiu bels premios u nominacions, pero que no fan parte de garra d'os premios cinematograficos mas conoixius u destacaus.

## Elenco

## Se veiga tamién
* Cine en 1961.
* Cintas de 1961.

## Referencias

## Vinclos externos
*  ''Tres de la Cruz Roja'' en Internet Movie Database.
*  ''Tres de la Cruz Roja'' en FilmAffinity.
*  ''Tres de la Cruz Roja'' en Allmovie.
Moianès

O **Moianès** ye una comarca de Catalunya situada en a provincia de Barcelona. Se constituyió dimpués d'as eleccions municipals d'o 24 de mayo de 2015, mas concretament mientre o mes de chulio. Ye situada en l'altiplano d'o mesmo nombre, entre as comarcas de Baches, Lluçanès, Osona, Vallés Oriental y Vallés Occidental. En fan parti diez municipios y a suya capital ye Moià.

## Referencias

## Vinclos externos
*  Pachina web oficial
Nación (oliva)

A **nación** ye una variedat d'oliva propia d'o Semontano de Balbastro. Se troba localizada unicament en Estadilla, a on i hai pocos eixemplars, pero ye una variedat tradicional, y en Buera.

Ye una d'as variedaz autoctonas prencipals definidas en a Denominación d'Orichen Aceite d'o Semontano.

## Caracteristicas agronomicas
L'árbol tien una vigor meya, porte ubierto y densidat meya. Tien un fruito gran y arredondiau. Se tracta d'una variedat productiva y constant en o tiempo, que madura tardi y se mete de color negra.

## Referencias

## Vinclos externos
*  Nación. Olivos de Aragón
*  Variedades de España. Nación.
Districto de Ludwigslust-Parchim

O **districto de Ludwigslust-Parchim** (en alemán *Landkreis Ludwigslust-Parchim*) ye un districto situato en Mecklemburgo-Pomerania Occidental, Alemanya. A suya capital ye la ciudat de Parchim.
La vuelta de El Coyote

***La vuelta de El Coyote*** (títol orichinal en castellano, en aragonés ***La tornada d'El Coyote***) ye una cinta de cine espanyol de cine d'aventuras de western estrenada l'anyo 1998 dirichida por Mario Camus seguntes un guión orichinal d'él mesmo y de César Mallorquí (encara que basau en *[[El Coyote]]*, un personache de novela creyau por José Mallorquí), con una banda sonora orichinal de Sebastián Mariné, una dirección de fotografía de Jaume Peracaula y una producción cinematografica d'Enrique Cerezo y Juan Gona ta las productoras *[[Antena 3 Televisión]]*, *[[Enrique Cerezo Producciones Cinematográficas S.A.]]*, *[[Gonafilm]]* y *[[Vía Digital]]*. De l'elenco d'actors d'a cinta en fan parte, entre d'atros, José Coronado, Mar Flores, Nigel Davenport, Chiara Caselli, Ana Duato, Neil Boorman, Raymond Lovelock, Manuel Alexandre, Simón Andreu, Ramón Langa, Antonio Valero y Isabel Serrano.

A cinta s'ambienta en 1852 en Los Angeles en California, y las suyas escenas se filmoron en Orbaneja del Castillo, Pesquera de Ebro y Santa Gadea del Cid en a provincia de Burgos en Castiella y Leyón y en os *[[Fort Bravo Cinema Studios]]* en Tabernas en a provincia d'Almería en Andalucía.

Ye una cinta que no tenió masiada aceptación y tampoco no obtenió garra premio cinematografico, de no estar bels premios a lo peyor actor.

## Argumento
Cuan en 1852 California pasa a mans d'os Estaus Unius dimpués d'a suya cesión en o tractau de Guadalupe Hidalgo por Mexico, *Félix de Echagüe*, un cabalero propietario espanyol que i vive, veye que torna su fillo *César*, que dica l'inte yera estudiando en Cuba. En a California d'ixas envueltas proliferan os estausunidenses que buscan apropiar-se d'as tierras d'os mexicanos y istos nomás fan que pensar que tornará *El Coyote* ta defender-los. *Félix* piensa que su fillo cuan plegue l'aduyará a evitar que li roben as suyas propiedaz pero cuan iste torna troba que ye masiau blando y diz que cal contemporizar con os estausunidenses; amás critica a *El Coyote* y su pai s'encena. Lo que no sabe, ni tampoco la promesa de *César*, ye que iste ye *El Coyote*.

## Elenco

## Se veiga tamién
* Cine en 1998.
* Cintas de 1998.

## Referencias

## Vinclos externos
*  ''La vuelta de El Coyote'' en Internet Movie Database.
*  ''La vuelta de El Coyote'' en FilmAffinity.
The Great Sioux Uprising

***The Great Sioux Uprising*** (títol orichinal en anglés, en aragonés ***O gran devantamiento sioux***, estrenada en Aragón con os títols en castellano de ***La carga de los indios sioux*** y ***La revuelta de los sioux***, en aragonés ***A carga d'os indios sioux*** y ***A revuelta d'os sioux***) ye una cinta de cine de western de cine estausunidense estrenada l'anyo 1953, dirichida por Lloyd Bacon seguntes un guión adaptau por Melvin Levy (basau en una historia de J. Robert Bren y Glady Atwater), con una banda sonora orichinal de Henry Mancini, Milton Rosen y Herman Stein, con una dirección de fotografía de Maury Gertsman, una producción cinematografica d'Albert J. Cohen ta la productora cinematografica *[[Universal Pictures]]* y un elenco que se composa d'actors como Jeff Chandler, Faith Domergue, Lyle Bettger, Peter Whitney, Stacy Harris, Walter Sande, Stephen Chase, Glenn Strange, Ray Bennett, John War Eagle, Charles Arnt, Julia Montoya, Dewey Drapeau, Boyd "Red" Morgan, Lane Bradford, Jack Ingram, Clem Fuller y Virginia Mullen.

*Joan Britton* ye una choven de Wyoming que s'adedica a la venda de caballos a l'exercito estausunidense mientres a Guerra Civil d'os Estaus Unius en competencia con *Stephen Cook*, que ye lo mayor vendedor de caballos a l'exercito en ixe estau. Bel día tien una ideya: convencer a los sioux ta que li vendan alto u baixo 1.000 caballos que poseyen y poder-los ceder a l'exercito sin obtener garra beneficio. Porque la diferencia entre *Joan* y *Stephen* ye que la mesacha ye convencida d'a bondat d'a causa nordista mientres que *Stephen* nomás piensa que en obtener beneficio. Por ixo *Stephen* decide seguir a la mesacha y finalment, robar-lis os caballos a los indios y, encara que istos lo fan fuyir, sospeitan de *Joan* porque immediatament antis d'o robo s'heban negau a vender-le los caballos. Chusto en ixe inte plega en o lugar *[[Stand Watie]]*, un cherokee que a la vegada ye cheneral de l'exercito d'a Estaus Confederaus d'America que plega en a redolada ta conseguir que los indios se subleven y obligar asinas a que los nordistas dividan as suyas fuerzas. *Stand Watie* decide aproveitar o robo ta convencer a los indios de que se subleven. Tanimientres, tamién plega en o lugar *Jonathan Westgate*, un antigo medico militar de l'exercito nordista que ha abandonau deprimiu por a suya impotencia de salvar todas as vidas. *Jonathan* s'enfrontina con *Stephen* en estar toz dos intresaus en *Joan* a la vegada que s'enfrontina con *Stand Watie* ta evitar a sublevación d'os sioux.

A cinta s'ambienta en Wyoming en os anyos 1860 mientres a Guerra Civil d'os Estaus Unius y las suyas escenas se filmoron en Pendleton y Portland en Oregón, amás d'en os *[[Universal Studios]]* en Universal City en California.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
*  ''The Great Sioux Uprising'' en Internet Movie Database.
*  ''The Great Sioux Uprising'' en TCM Movie.
*  ''The Great Sioux Uprising'' en Letterboxd.
Districto d'Aurich

O **districto d'Aurich** (en alemán *Landkreis Aurich*) ye un districto situato en Baixa Saxonia, Alemanya. A suya capital ye la ciudat d'Aurich.

## Referencias
Districto d'o Condau de Bentheim

O **districto d'o Condau de Bentheim** (en alemán *Landkreis Grafschaft Bentheim*) ye un districto situato en Baixa Saxonia, Alemanya. A suya capital ye la ciudat de Nordhorn.

## Referencias
Hespital Sant Chuan de Dios de Zaragoza

O **hespital Sant Chuan de Dios** ye un hespital de la Orden Hespitalaria de Sant Chuan de Dios situau en o zaragozano districto de Torrero. Dispone de 188 leitos y dende 2003 tien un convenio de colaboración con o Servicio Aragonés de Salut.

Fue construyiu en a decada de 1940 en o estilo historicista imperant en os anyos que siguioron a la Guerra Civil espanyola. S'especializó en primeras en maternidat y ciruchía encara que o desarrollo d'o ret sanitario publico motivó que o foco se tresladara a tractamientos de meya y larga estancia, paliativos y rehabilitación.

## Referencias
Emden

**Emden** ye una ciudat alemana que se troba en l'estau d'a Baixa Saxonia. A suya población ye de 50.659 habitants en una superficie de 112,34&nbsp;km², con una densidat de población de 450 hab/km².

## Personalidaz naixitas d'Emden
* Martin Hermann Faber (1586–1648),pintor.
* Claude France (1893–1928), actor.
* Wolfgang Petersen (1941–2022), director de cine.

## Ciudaz achirmanadas
* Arkhangelsk (Rusia).
* Haugesund (Noruega).

## Referencias

## Vinclos externos
Hespital MAZ de Zaragoza

O **Hespital MAZ de Zaragoza** ye un hespital perteneixient a la Mutua d'Accidents de Zaragoza.

## Descripción
Tien 3 plantas d'hespitalización con un total de 120 leitos, una UCI con 7 boxes. Se tracta d'un edifico de 33.000 metros cuadraus prochectau por os arquitectos José de Yarza García y José Miguel de Yarza Nordmark.

## Historia
O 30 de chulio de 1968, a Mutua d'Accidents de Zaragoza sinya a escritura de compraventa d'un terreno en l'antiga carretera de Uesca. S'inauguró o 2 de chunio de 1977.

## Referencias

## Vinclos externos
*  Hespital MAZ de Zaragoza
Hespital d'Alta Resolución d'o Pireneu

O **Hespital d'Alta Resolución d'o Pireneu** u mas conoixiu simplament como **Hespital de Chaca**, ye un hespital perteneixient a o Servicio Aragonés de Salut que se troba en a ciudat de Chaca (Chacetania, Aragón).

## Descripción
Fa parti de l'aria de salut I y adintro d'ista d'o sector Uesca. S'inauguró en l'anyo 1989.

## Referencias

## Vinclos externos
*  Hespital d'Alta Resolución d'o Pireneu
Clinica Montpellier de Zaragoza

A **Clinica Montpellier de Zaragoza** ye un hespital de titularidat privada situau en a ciudat de Zaragoza.

## Descripción
Tien una superficie de 11.000 m² y servicios como urchencias, laboratorio y unidat de cudiaus intensivos. Incluye 87 cambras y 9 quirofanos.

## Historia
S'inauguró en l'anyo 1970.

## Referencias

## Vinclos externos
*  HLA Clínica Montpellier
Clinica Quirón de Zaragoza

A **Clinica Quirón de Zaragoza** u, oficialment, **Hespital Quirónsalud Zaragoza** ye un hespital de titularidat privada perteneixient a o Grupo Hespitalario Quirón y situau en a ciudat de Zaragoza.

## Descripción
Incluye 104 cambras y 8 quirofanos.

## Historia

A primera Clinica Quirón fue fundada en Zaragoza en l'anyo 1961 en por o doctor y empresario Publio Cordón. Se trobaba en a carrera Luis Vives y funcionó mientres 10 anyos dica que fue substituyida en 1971 por l'actual hespital.

En 2004, o grupo hespitalario ubrió un hespital de día en o barrio de la Floresta de Zaragoza.

## Referencias

## Vinclos externos
*  Hespital Quirónsalud Zaragoza
Piga (oliva)

A **piga** ye una variedat d'oliva propia d'o Semontano de Balbastro. Se troba localizada en as localidaz d'Estada y Estadilla a on ye a variedat secundaria por dezaga d'a verdenya.

En Estadilla se diz sobre as cuatro variedaz d'olivas que i hai:

Ye una d'as variedaz autoctonas prencipals definidas en a Denominación d'Orichen Aceite d'o Semontano.

## Caracteristicas agronomicas
L'árbol tien una vigor meya, porte ubierto y densidat meya. O suyo fruito s'usa exclusivament en a producción d'aceite.

## Referencias

## Vinclos externos
*  Piga. Olivos de Aragón
*  Variedades de España. Piga.
Verdenya

A **verdenya** ye una variedat d'oliva propia d'Aragón. Se troba especialment estendillada por o Semontano de Balbastro, en localidaz como Biarche, Salas Altas, Costean, Lo Grau, Estada y Estadilla, a on ye a variedat prencipal. Tamién ye present en atras comarcas d'a provincia de Uesca como Litera (a on se conoixe como *de planta*), Cinca Meya (a on se conoixe como *del país*) y Plana de Uesca (a on se conoixe como *manzanilla*) y en a provincia de Zaragoza en a val de Xalón (a on se conoixe como *verdilla*). Tamién i hai oliveras d'ista variedat en a localidat catalana d'Almacellas.

Ye una d'as variedaz autoctonas prencipals definidas en a Denominación d'Orichen Aceite d'o Semontano.

## Caracteristicas agronomicas
L'árbol tien una vigor meya, porte ubierto y densidat meya. O suyo fruito, de forma ovoidal, s'emplega prencipalment en a producción d'aceite. Se tracta d'una variedat productiva, pero muit alternant y de maduración tardana.

## Se veiga tamién
* Verdenya d'Almazore
* Verdenya de Baells
* Verdenya de Llascuarre

## Referencias

## Vinclos externos
*  Verdeña. Olivos de Aragón
Solace (cinta de 2015)

:*Iste articlo ye sobre una cinta de cine d'intriga de cine estausunidense estrenada en 2015; ta atros usos, se veiga *'Solace** y **Solace (cinta)***.

***Solace*** (títol orichinal en [[Idioma anglés|anglés]], en [[Idioma aragonés|aragonés]] ***Consuelo***, estrenada en [[Aragón]] con o títol de ***Premonición**') ye una cinta de cine estausunidense de cine d'intriga policiaca estrenada l'anyo 2015, dirichida por Afonso Poyart, con una banda sonora orichinal de BT, una dirección de fotografía de Brendan Galvin, una producción cinematografica de Thomas Augsberger, Matthias Emcke, Beau Flynn, Tripp Vinson y Claudia Bluemhuber ta las productoras *[[Silver Reel]]*, *[[Eden Rock Media]]*, *[[FilmNation Entertainment]]*, *[[Flynn Picture Company]]* y *[[Venture Forth]]* y con un elenco formau por Anthony Hopkins, Colin Farrell, Jeffrey Dean Morgan, Abbie Cornish, Jordan Woods-Robinson, Marley Shelton, Xander Berkeley, Kenny Johnson, Janine Turner, Sharon Lawrence, Jose Pablo Cantillo, Matt Gerald y Joshua Close, entre d'atros actors.

*John Clancy* ye un psiquico que vive retirau dende la muerte de su filla y a qui *Joe Merriwether*, un amigo suyo que ye achent especial d'o *[[Federal Bureau of Investigation]]* recorre ta que l'aduye a trobar a un asasino en serie. En primeras se niega, pero cuan *Katherine Cowles*, una criminalista companyera de *Joe* li toca lo huembro accidentalment, *John* tien una visión a on la veye con sangre en a suya frent y ixo lo decide a acceptar de colaborar en o caso, trobando-se bien luego con que todas as victimas tenían una malautía terminal.

*Solace* s'ambienta en a suya epoca actual (2015) en os Estaus Unius y las suyas escenas se filmoron en Atlanta (Cheorchia) en os Estaus Unius y en São Paulo (estau de São Paulo) en Brasil.

Ye una cinta que ha recibiu bels premios u nominacions, pero garra d'istos premios no fa parte d'os premios mas conoixius u destacaus d'o panorama cinematografico.

## Elenco

## Se veiga tamién
* Cine en 2015.
* Cintas de 2015.

## Referencias

## Vinclos externos
*  ''Solace'' en Internet Movie Database.
*  ''Solace'' en Box Office Mojo.
*  ''Solace'' en Rotten Tomatoes.
*  ''Solace'' en Internet Movie Database.
*  ''Solace'' en Metacritic.
*  ''Solace'' en AllMovie.
Niagara (cinta de 1953)

:*Iste articlo ye sobre una cinta de cine negro estausunidense estrenada en 1953; ta atros usos, se veiga *'Niagara** y **Niagara (cinta)***.

***Niagara*** (títol orichinal, estrenada en [[Aragón]] con o títol de ***Niágara**'') ye una [[cinta]] de [[cine negro]] de [[cine estausunidense]] estrenada l'anyo [[1953]], dirichida por [[Henry Hathaway]] seguntes un [[guión orichinal]] de [[Charles Brackett]], [[Walter Reisch]] y [[Richard Breen]], con una [[banda sonora orichinal]] de [[Sol Kaplan]], una [[dirección de fotografía]] de [[Joe MacDonald]], una [[producción cinematografica]] de [[Charles Brackett]] ta la [[productora cinematografica]] ''[[20th Century Fox]]'' y que conta con un [[elenco]] formau por [[Marilyn Monroe]], [[Joseph Cotten]], [[Jean Peters]], [[Casey Adams]], [[Denis O'Dea]], [[Richard Allan]], [[Don Wilson]], [[Lurene Tuttle]], [[Russell Collins]] y [[Will Wright]], entre d'atros [[actor]]s.

''Ray Cutler'' y su muller ''Polly'' plegan en [[Niagara Falls (Nueva York)|Niagara Falls]] en [[Nueva York (estau)|Nueva York]] chunto a las [[cataractas d'o Niagara]] ta un segundo [[pan d'a voda]], pero en plegar-ie troban que la suya cambra ye encara ocupada por una parella, os ''Loomis''. ''Rose Loomis'' explica que su mariu ''George'' ye [[Malautía|malauto]] y demana postergar a suya marcha, cosa a la que los ''Cutler'' acceden. En dentrar en contacto todas dos parellas, descubren que lo matrimonio ''Loomis'' ye bien conflictivo y que lo mariu parixe tener problemas de tipo [[Psiquiatría|psiquiatrico]], dica que finalment ''Polly'' explica que su mariu ha despareixiu, encara que iste sospeitaba y afirmaba antes de dispareixer que la suya muller teneba una aventura con un atro hombre.

A cinta s'ambienta en [[Niagara Falls (Nueva York)|Niagara Falls]] en [[Nueva York (estau)|Nueva York]] en os [[Estaus Unius]] y en [[Niagara Falls (Ontario)|Niagara Falls]] en [[Ontario]] en [[Canadá]] en a suya epoca actual ([[1953]]) y las suyas escenas se filmoron en istas mesmas dos ciudaz y en os ''[[Century Fox Studios]]'' en [[Century City]] en [[Los Angeles]].

== Elenco ==


== Se veiga tamién ==
* [[Cine en 1953]].
* [[Cintas de 1953]].

== Referencias ==


== Vinclos externos ==

*  [https://www.imdb.com/title/tt0046126/ ''Niagara''] en [[Internet Movie Database]].
*  [https://www.allmovie.com/movie/v35151 ''Niagara''] en [[AllMovie]].
*  [https://www.rottentomatoes.com/m/niagara ''Niagara''] en [[Rotten Tomatoes]].
*  [https://catalog.afi.com/Catalog/moviedetails/50959 ''Niagara''] en l**American Film Institute Catalog* de l*'American Film Institute*.
*  [https://www.tcm.com/tcmdb/title/84793/enwp *Niagara*] en [[TCM Movie]].
*  [https://www.youtube.com/watch?v=8xvv1lQ65Nw Trailer de *Niagara''] en YouTube.
The Mercenaries

***The Mercenaries*** (títol orichinal en anglés, en aragonés ***Os mercenarios***, estrenada en Aragón con o títol en castellano de ***El último tren a Katanga***, en aragonés ***O zaguer tren enta Katanga***) ye una cinta de cine d'aventuras belicas coproducida por o cine britanico y lo cine estausunidense, estrenada l'anyo 1968, dirichida por Jack Cardiff seguntes un guión adaptau por Ranald MacDougall y Adrien Spies (basau en *The Dark of the Sun*, una novela que heba publicau Wilbur Smith en l'anyo 1965), con una banda sonora orichinal de Jacques Loussier, una dirección de fotografía d'Edward Scaife y una producción cinematografica de George Englund ta la productora cinematografica *[[MGM-British Studios]]*. Fan parte de l'elenco d'actors d'a cinta, entre d'atros, Rod Taylor, Yvette Mimieux, Peter Carsten, Jim Brown, Kenneth More, André Morell, Olivier Despax, Guy Deghy, Bloke Modisane, Calvin Lockhart, Alan Gifford y David Bauer.

En l'anyo 1964, lo president *Ubi* d'a Republica d'o Congo contracta a *Bruce Curry*, un destacau mercenario, ta que rescate a un grupo de belgas blancos que se troban asetiaus por miembros d'a rebelión simba. Tanimientres, ixa ye la explicación oficial, pero la realidat ye que ha de rescatar un deposito de 50 millons de dólars en diamants que se troban custodiaus en as oficinas d'a empresa minera que tien a suya seu en o lugar a on se troban os belgas, que en son os suyos treballadors. *Bob* consigue reunir a un grupo de mercenarios (encara que con éls marcha tamién *Henlein*, un alemán de clara ideyolochía nazi que amás sabe d'a existencia d'os diamants) que viacharán en un tren aduyaus por soldaus regulars congolenyos. O primer problema que troban ye que la suya misión ye considerada ilegal por as Nacions Unidas y en consecuencia, un avión d'as fuerzas de mantenimiento d'a paz de Nacions Unidas ataca lo tren.

A cinta s'ambienta en l'anyo 1964 en a Republica d'o Congo (actualment Republica Democratica d'o Congo) y las suyas escenas se filmoron en Chamaica y en os *[[MGM British Studios]]* en Borehamwood (Hertfordshire, Reino Uniu).

*The Mercenaries* ha recibiu bella nominación a bel premio, pero que no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''The Mercenaries'' en Internet Movie Database.
*  ''The Mercenaries'' en TCM Movie.
*  ''The Mercenaries'' en AllMovie.
Royeta

O termin **royeta** fa referencia a:

* Denominación de cuantas **variedaz d'olivera**:
** **[[royeta d'Asque]]**
** **[[royeta de Baells]]**
** **[[royeta de Mipanas]]**
** **[[royeta d'Oz]]**
Royeta d'Asque

A **royeta d'Asque** ye una variedat d'oliva y olivera propia d'a localidat d'Asque, en o Semontano de Balbastro. I hai bels poquez eixemplars, estando una variedat minoritaria y local.

## Se veiga tamién
* Royeta

## Vinclos externos
*  Royeta de Asque. Olivos de Aragón
*  Variedades de España. Royeta de Asque
Royeta de Baells

A **royeta d'Asque** u **royeta de Secastiella** ye una variedat d'oliva y olivera propia d'as localidaz de Baells y Secastiella, en as comarcas de Litera y Ribagorza. I hai bels poquez eixemplars, estando una variedat minoritaria y local.

## Se veiga tamién
* Royeta

## Vinclos externos
*  Variedades de España. Royeta de Baells
Verdenya de Llascuarre

A **verdenya de Llascuarre** ye una variedat d'oliva y olivera propia d'a localidat de Llascuarre, en Ribagorza. I hai bels poquez eixemplars, estando una variedat minoritaria y local.

## Se veiga tamién
* Verdenya

## Vinclos externos
*  Variedades de España. Verdeña de Lascuarre
Blancal

A **blancal** ye una variedat d'oliva propia d'o nord-este d'o Semontano de Balbastro. Ye present en as localidaz d'Estadilla, Estada, Olbena, Lo Grau, Oz y Costeán, Salas Altas, Salas Baixas y Colungo, asinas como en bels puestos d'as coamrcas de Sobrarbe y Ribagorza.

Ye una d'as variedaz autoctonas prencipals definidas en a Denominación d'Orichen Aceite d'o Semontano.

## Caracteristicas agronomicas
L'árbol tien una vigor meya, porte ubierto y densidat baixa. O suyo fruito maduro ye de color negra. Tien un buen rendimiento y l'aceite que se'n quita se considera de muit buena calidat. En a mayoría de lugars a on i hai oliveras d'a variedat blancal a variedat predominant ye a verdenya, estando fácilment diferenciables os árbols por a color blanca d'as suyas fuellas. 

## Referencias

## Vinclos externos
*  Blancal. Olivos de Aragón
*  Variedades de España. Blancal.
Moristel

A **moristel** u **morastel**, tamién conoixida en Carinyena como **juan ibáñez**, ye una variedat aragonesa d'uga tinta *([[Vitis vinifera]])*. Se tracta d'una variedat poco conoixida y particularment abundant en as provincias de Uesca y Zaragoza, estando autoctona d'a zona, encara que belún la considera una variedat local d'a monastrel. Tien carrazos de grandaria meyana y forma compacta. As bayas son de grandaria meyana, forma cilindrica y color azulada. S'ha usado tradicionalment pa mezclar con atras pa aportar corpulencia y color. Actualment tamién se fan vins varietals con ista uga.

Seguntes a Orden APA/1819/2007, por la que se actualiza l'annexo V, clasificación d'as variedaz de vit, d'o Reyal Decreto 1472/2000, de 4 d'agosto, por o que se regula o potencial de producción viticola, a moristel se considera una variedat recomendada pa a comunidat autonoma d'Aragón. Ye a variedat prencipal en a Denominación d'Orichen Semontano, estando autoctona d'a zona y también se troba incluyida en a denominación d'orichen protechida Carinyena.

## Referencias
Østfold

O **condau de Østfold** (en noruego *Østfold fylke*) ye un condau de Noruega. A suya capital ye la ciudat de Sarpsborg. 

## Municipios

# Aremark
# Askim
# Eidsberg
# Fredrikstad
# Halden
# Hobøl
# Hvaler
# Marker
# Moss
# Rakkestad
# Rygge
# Rømskog
# Råde
# Sarpsborg
# Skiptvet
# Spydeberg
# Trøgstad
# Våler
Buskerud

O **condau de Buskerud** (en noruego *Buskerud fylke*) ye un condau de Noruega. A suya capital ye la ciudat de Drammen. 

## Municipios
# Drammen
# Flesberg 
# Flå 
# Gol
# Hemsedal 
# Hol 
# Hole 
# Kongsberg 
# Krødsherad 
# Lier
# Modum
# Nesbyen 
# Nore og Uvdal
# Ringerike
# Rollag
# Sigdal
# Øvre Eiker 
# Ål
Vestfold

O **condau de Vestfold** (en noruego *Vestfold fylke*) ye un condau de Noruega. A suya capital ye la ciudat de Tønsberg. 

## Municipios
# Andebu
# Hof
# Holmestrand
# Horten
# Lardal
# Larvik
# Nøtterøy
# Re
# Sande
# Sandefjord
# Stokke
# Svelvik
# Tjøme
# Tønsberg
Telemark

O **condau de Telemark** (en noruego *Telemark fylke*) ye un condau de Noruega. A suya capital ye la ciudat de Skien. 

## Municipios
# Bamble 
# Drangedal 
# Fyresdal 
# Hjartdal 
# Kragerø 
# Kviteseid 
# Midt-Telemark
# Nissedal 
# Nome 
# Notodden 
# Porsgrunn 
# Seljord 
# Siljan 
# Skien 
# Tinn 
# Tokke 
# Vinje
Laponia

**Laponia** (en sami: **Sápmi**) ye una rechión d'o norte d'Europa tradicionalment habitada per o pueblo sami. A rechión s'extiende per cuatro países: Noruega, Suecia, Finlandia y Rusia. Poseye una superficie de 388.350 km² habitaus per arredol de 2 millons de personas d'as cualas son samis entre 80.000 y 100.000 habitants.

Culturalment, Inari se considera un d'os centros d'a cultura sami y, per ixo, tamién ye ampliament conoixida como la "capital d'a cultura sami".

.
Idioma sami

O **sami** ye en realidat un grupo de luengas finougricas charradas per o pueblo sami de Laponia. Depende d'o sistema de clasificación, pero per un regular se considera que lo grupo tiene aproximadament una decena de luengas d'as cualas nomás unas cuantas tienen forma escrita propia (ortografía).

## Clasificación de luengas

Existen diferents clasificacions. U bien se fa una distinción entre sami oriental, sami central y sami meridional, u bien las luengas sami se dividen en un grupo sami occidental y unatro oriental.

### Sami occidental
# Sami meridional (Noruega, Suecia): con alto u baixo 600 charradors en 2017.
# Sami d'Ume (Suecia):  con alto u baixo 20 charradors en 2017, cuasi extinto.
# Sami de Pite (Noruega, Suecia):  con alto u baixo 20 charradors en 2017, cuasi extinto.
# Sami de Lule (Noruega, Suecia): con alto u baixo 1000–2000 charradors en 2017, a segunda luenga sami mas important.
# Sami septentrional (Noruega, Suecia, Finlandia):con alto u baixo 20.000 charradors en 2017, Entre lo 70 y lo 80 % de toz os parladors de sami.

### Sami oriental
# Sami d'Inari (Finlandia): con alto u baixo 300 charradors en 2017.
# Sami skolt (Finlandia/Rusia): con alto u baixo 420 charradors en 2017.
# Sami kildin (Rusia): con alto u baixo 500 charradors en 2017.
# Sami de Ter (Rusia): con alto u baixo 2-10 charradors en 2017, cuasi extinto.
#  Sami d'Akkala (Rusia):Se diz que lo zaguer charraire d'o sami d'Akkala murió en 2003. Manimenos, en 2011 s'informó d'a existencia de lo menos dos personas sami vivas con conoixencia pasiva d'esta luenga.
# Sami de Kemi (Finlandia/Rusia) ye extinto dende aproximadament 1900.

## Referencias
Platinum Blonde (cinta)

:*Iate articlo ye sobre una cinta estausunidende de cine de comedia romantica estrenada en 1931; ta atros usos, se veiga *'Platinum Blonde***.

***Platinum Blonde*** (títol orichinal en [[Idioma anglés|anglés]], en [[Idioma aragonés|aragonés]] ***Rubia platín***, estrenada en [[Aragón]] con o títol en [[Idioma castellano|castellano]] de ***La jaula de oro***, en aragonés ***A gaviola d'oro**'') ye una [[cinta]] de [[cine estausunidense]] de [[cine de comedia]] [[Cine de romance|rmantica]] estrenada l'anyo [[1931]], dirichida por [[Frank Capra]] seguntes un [[guión adaptau]] por [[Robert Riskin]], [[Jo Swerling]] y [[Dorothy Howel]] (basau en una historia de [[Harry Chandlee]] y [[Douglas W. Churchill]]), con una [[banda sonora orichinal]] d'[[Irving Bibo]], [[David Broekman]] y [[Bernhard Kaun]], una [[dirección de fotografía]] de [[Joseph Walker]], una [[producción cinematografica]] de [[Harry Cohn]] y [[Frank Capra]] ta la [[productora cinematografica]] ''[[Columbia Pictures]]'' y que conta con un [[elenco]] formau por [[Loretta Young]], [[Robert Williams]], [[Jean Harlow]], [[Halliwell Hobbes]], [[Reginald Owen]], [[Edmund Breese]], [[Don Dillaway]], [[Walter Catlett]], [[Claud Allister]], [[Louise Closser Hale]] y [[Rychard Cramer]], entre d'atros [[actor]]s.

''Michael Schuyler'' ye un acreditau "playboy" a qui ha denunciau ''Gloria Golden'', una corista que diz que li heba feito promesa de matrimonio. Ta retirar a denuncia, la familia paga a la corista, y lo [[periodista]] ''Stewart "Stew" Smith'' ye ninviau por o suyo diario a investigar, y dimpués de bellas circumstancias, ''Anne'', la chirmana de ''Michael'', siente intrés por o periodista y poquet a poquet s'enamoran y rematan casando-se, ta desesperación d'a matriarca familiar. Tanimientres, as diferencias d'estilos de vida son bien diferents en ixe matrimonio.

A cinta s'ambienta en a suya epoca actual ([[1930]]) en [[Washington, DC]], y las suyas escenas se filmoron en os ''[[Columbia/Sunset Gower Studios]]'' en [[Los Angeles]].

== Elenco ==


== Se veiga tamién ==
* [[Cine en 1930]].
* [[Cintas de 1930]].

== Referencias ==


== Vinclos externos ==

*  [https://www.imdb.com/title/tt0022268/ ''Platinum Blonde''] en [[Internet Movie Database]].
*  [https://catalog.afi.com/Catalog/moviedetails/4726 ''Platinum Blonde''] en l**American Film Institute Catalog* de l*'American Film Institute*.
*  [https://www.tcm.com/tcmdb/title/3747/enwp *Platinum Blonde*] en [[TCM Movie]].
*  [https://www.allmovie.com/movie/v429978 *Platinum Blonde*] en [[AllMovie]].
*  [https://www.rottentomatoes.com/m/1038237-platinum_blonde *Platinum Blonde''] en Rotten Tomatoes.